หุ้นไทย 29 พ.ย.ปิดบวก 3.88 จุด
วันนี้หุ้นไทยปิดตลาดที่ 988.06 จุด เพิ่มขึ้น 3.88 จุด หรือ 0.39% มูลค่าซื้อขาย 20,587.38ล้านบาท
29 ต.ค. 2565

วันนี้หุ้นไทยปิดตลาดที่ 988.06 จุด เพิ่มขึ้น 3.88 จุด หรือ 0.39% มูลค่าซื้อขาย 20,587.38ล้านบาท
ดัชนีหุ้นไทยวันที่ 29 พ.ย.เคลื่อนไหวผันผวนตลอดทั้งวัน โดยดัชนีปรับตัวขึ้นแรงช่วงเปิดการซื้อขายภาคบ่าย จากการไล่ซื้อหุ้นเก็งกำไรผลประชุมของรัฐมนตรีคลังยุโรปคืนนี้ แต่ในช่วงท้ายตลาดดัชนีอ่อนตัวลงตามทิศทางของตลาดหุ้นยุโรปที่ปรับตัวลดลงเล็กน้อย ส่งผลให้ดัชนีปิดตลาดที่ระดับ 988.06 จุด เพิ่มขึ้น 3.88 จุด หรือ 0.39% มูลค่าซื้อขาย 20,587.38 ล้านบาท หลักทรัพย์ที่มีการซื้อขายสูงสุด 5 อันดับได้แก่
1.SCB ปิดที่ 109 บาท เพิ่มขึ้น 4 บาท หรือ 3.81% มูลค่าการซื้อขาย 1,255.73 ล้านบาท2.CPF ปิดที่ 32.25 บาท เพิ่มขึ้น 0.25 บาท หรือ 0.78% มูลค่าการซื้อขาย 1,191.04 ล้านบาท3.PTTEP ปิดที่ 155.50 บาท ลดลง 3.50 บาท หรือ 2.20% มูลค่าการซื้อขาย 1,124.25 ล้านบาท4. PTT ปิดที่ 300 บาท ลดลง 2 บาท หรือ 0.66% มูลค่าการซื้อขาย 1,051.85 ล้านบาท5. KBANK ปิดที่ 115 บาท เพิ่มขึ้น 0.50 บาท หรือ 0.44% มูลค่าการซื้อขาย 1,022.90 ล้านบาท  นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์ฟินันเซีย ไซรัส ระบุว่า ดัชนีหุ้นไทยวันนี้เคลื่อนไหวแกว่งตัวในทิศทางบวกตามตลาดหุ้นภูมิภาค และนักลงทุนไล่ซื้อหุ้นเก็งกำไรผลประชุมของรัฐมนตรีคลังยุโรปคืนนี้ที่คาดว่าจะมีมาตรการแก้ไขปัญหาหนี้ยุโรปออกมา ส่วนแนวโน้มดัชนีหุ้นไทยวันพรุ่งนี้ (30 พ.ย.)ยังอยู่ในช่วงแกว่งตัวผันผวน เพราะคาดว่าที่ประชุมของรัฐมนตรีคลังยุโรปจะยังไม่มีมาตรการแก้ไขปัญหาหนี้ยุโรปที่ชัดเจนออกมา โดยดัชนีมีแนวรับ 975 จุด แนวต้าน 995-1000 จุด แนะนำขายทำกำไรหรือชะลอการลงทุน